
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 756 


9 Σεπτεμβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Επανακαθορισμός των ορίων αιγιαλού - παραλίας στη 
θέση Αγία Ερμιόνη Κοινότητας Θυμιανών, Δήμου 

Αγ. Μηνά, Νήσου Χίου, Νομού Χίου. 1 

Τροποποίηση του εγκεκριμένου ρυμοτομικού σχεδίου 
στο Ο.Τ. 52 της Κοινότητας Δροσιάς Ν. Αττικής με 
το χαρακτηρισμό τμήματος αυτού από κοινωφελή 
σε οικοδομήσιμο χώρο. 2 


ΑΠΟΦΑΣΕΙ Σ 

Αριθ. 1060366/5853/Β0010 (1) 

Επανακαθορισμός των ορίων αιγιαλού - παραλίας στη θέ¬ 
ση Αγία Ερμιόνη Κοινότητας Θυμιανών, Δήμου Αγ. Μη¬ 
νά, Νήσου Χίου, Νομού Χίου. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της τταρ. 2 του άρθρου 34 του Ν.2971/ 
2001 (ΦΕΚ285/Τ.Α’/19.12.2001) «περί αιγιαλού και παρα¬ 
λίας» σύμφωνα με τις οποίες οι εκκρεμείς υποθέσεις που 
αφορούν τον καθορισμέ αιγιαλού και παραλίας εξακο¬ 
λουθούν να διέπονται από τις ισχύουσες μέχρι την έναρ¬ 
ξη ισχύος του νόμου αυτού διατάξεις. 

2. Τις διατάξεις των άρθρων 1 μέχρι και 7 του Α.Ν. 2344/ 
1940 «περί αιγιαλού και παραλίας όπως τροποποιήθηκε 
και συμπληρώθηκε με τις διατάξεις του άρθρου 13 του Ν. 
1078/1980 και του άρθρου 23 του Ν.1337/1983. 

3. Τις διατάξειςτου Ν. 3200/55 «περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα μετά Ν.Δ. 532/70, Β.Δ.704/70, Β.Δ.705/70, Β.Δ. 192/72, 
Π.Δ.71/84, Π.Δ.347/86, Ν.2026/92 και Π.Δ.97/93. 

4. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

5. Τις διατάξειςτου άρθρου 20 Ν.719/77 «περίτου τρό¬ 
που σύνταξης τοπογραφικών και υψομετρικών διαγραμ¬ 
μάτων απά ιδιώτες μηχανικούς κλπ.». 

6. Τις διατάξειςτου άρθρου 100του Π.Δ. 284/88 «περί 
συγκροτήσεως μεταξύ άλλων και της επιτροπής καθορι¬ 


σμού ορίων αιγιαλού παραλίας και θέσεων αμμοληψίας». 

7. Την υπ’ αριθμ.1078204/927/0006Α/6.8.92 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού παραλίας και θέσεων αμμολη¬ 
ψίας. 

8. Τις διατάξεις του άρθρου 19 παράγρ. 5 Ν.2344/95, 
του άρθρου 52 παρ.6 Ν.2218/94, του άρθρου 4 παρ.7 του 
Ν .2240/94, δυνάμει των οποίων αρμοδιάτητες του Υπουρ¬ 
γείου Οικονομικών που είχαν μεταβιβασθεί στους Νομάρ¬ 
χες, ανήκουν στον Περ/κό Δ/ντή, σε συνδυασμέ με αυτές 
του άρθρου 14 παρ.2 του Ν.2399/96 με τις οποίες προ- 
βλέπεται η κατάργηση των θέσεων των Περ/κών Δ/ντών, 
οι αρμοδιότητες πλέον του οποίου περιήλθαν στο Γενικό 
Γραμματέα της Περιφέρειας και ασκούνται από τον Ανα¬ 
πληρωτή Περ/κό Δ/ντή. 

9. Τις διατάξεις του τέταρτου εδαφίου της παρ. 2 του 
άρθρου 1 και της παρ.6 του ίδιου άρθρου του Ν.2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις» (ΦΕΚ 107/Α), σύμφωνα με τις οποίες οι Περιφε¬ 
ρειακές Υπηρεσίεςτου Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
απά 1.9.97, Υπηρεσίεςτου Υπουργείου Οικονομικών. 

10. Το υπ’ αριθμ. 28979/31.7.1997 έγγραφο τηςΔ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέατης Περιφέρειας σε θέματα Υ¬ 
πηρεσιών του Υπ. Οικονομικών μεταφέρονται από 1.9.97 
στον Υπουργό Οικονομικών. 

11. Την υπ’αριθ. 1100383/1330/Α0006/31.10.2001 (ΦΕΚ 
1485/Τ.Β’/31.10.2001) κοινή απόφαση του Πρωθυπουρ¬ 
γού και Υπουργού Οικονομικών «περί ανάθεσης αρμοδιο- 
τήτωντου Υπουργού Οικονομικών στους Υφυπουργούς». 

12. Την αριθ. 1115093/1378/Α0006/17.12.2001 (ΦΕΚ 
1720/Τ.Β’/21.12.2001) απόφαση του Υφυπουργού Οικο¬ 
νομικών «περί μεταβίβασης αρμοδιοτήτων του Υφυπουρ¬ 
γού Οικονομικών στους Γενικό Γ ραμματέα. Γενικούς Δι¬ 
ευθυντές κλπ. του Υπουργείου Οικονομικών». 

13. Την από 18.12.2001 έκθεση της κατά το άρθρο 100 
Π.Δ. 284/88 αρμάδιας Επιτροπής καθορισμού ορίων αι- 
γιαλού και παραλίας, για τον επανακαθορισμέ των ορίων 

αιγιαλού-παραλίας στην περιοχή ΑΓΙΑ ΕΡΜΙΟΝΗ Κοινότη¬ 
τας Θυμιανών, Δήμου Αγ. Μηνά, Νήσου Χίου Νομού Χίου. 

14. Το από Δεκεμβρίου 1998 Τοπογραφικό Διάγραμμα, 
σε κλίμακα 1:500 αποτελούμενο από (1) πινακίδα που συ¬ 
ντάχθηκε απά τον Τοπογράφο Μηχανικά Δημήτρη Ζαφει- 
ρούλη και ενημερώθηκε απά τον Ιωάννη Μονιό Πολιτικό 
Μηχανικό. Ελέγχθηκε για την ακρίβεια της αποτύπωσης 
στις 3.10.2001 από την Δημητράκη Λεμονιά, Τοπογράφο 
Μηχανικό της Κτηματικής Υπηρεσίας Χίου και θεωρήθηκε 
στις 18.12.2001 από την ίδια όπως ορίζουν οι διατάξεις 
του άρθρου 20 του Ν.719/77. 

15. Το με αριθ. πρωτ. Φ. 544.5/154/02/ΣΧ. 380/21.3.2002 
έγγραφο του ΓΕΝ, με το οποίο συμφωνεί με τα καθορι- 
σθέντα απά την Επιτροπή όρια, αποφασίζουμε: 

Επικυρώνουμε την από 18.12.2001 έκθεση της κατά το 
άρθρο 100 Π.Δ. 284/88 αρμάδιας Επιτροπής καθορισμού 
ορίων αιγιαλού-παραλίας για τον επανακαθορισμό ορίων 
αιγιαλού-παραλίας στην περιοχή ΑΓΙΑ ΕΡΜΙΟΝΗ Κοινό¬ 
τητας Θυμιανών, Δήμου Αγ. Μηνά, Νήσου Χίου, Νομού Χί¬ 
ου. Καθώς επίσης και το από Δεκέμβριο 1998τοπογραφι- 
κό διάγραμμα σε κλίμακα 1:500 αποτελούμενο από (1) πι¬ 
νακίδα και συντάχθηκε από τον Τοπογράφο Μηχανικά 
Δημήτρη Ζαφειρούλη και ενημερώθηκε απά τον Ιωάννη 
Μονιά Πολιτικό Μηχανικό. 

Ελέγχθηκε για την ακρίβεια της αποτύπωσης στις 
3.10.2001 από την Δημητράκη Λεμονιά, Τοπογράφο Μη¬ 
χανικά της Κτηματικής Υπηρεσίας Χίου και θεωρήθηκε 
την ίδια στις 18.12.2001 άπως ορίζουν οι διατάξεις του άρ¬ 
θρου 20 του Ν719/77. 

Στο τυπογραφικά αυτά διάγραμμα, καθορίσθηκε από 
την Αρμόδια Επιτροπή, όπως πιο πάνω αναφέρεται: 

Η οριογραμμή του αιγιαλού με κάκκινη συνεχή πολυγω¬ 
νική γραμμή με στοιχεία 1,2,3 ..., 41,42της οποίας οι κο¬ 
ρυφές εξασφαλίζονται με ορθογώνιες συντεταγμένες α¬ 
πά το Κρατικά Τριγωνομετρικό Δίκτυο. 

Δεν καθορίζεται ζώνη παραλίας γιατί εξυπηρετούνται οι 
σκοποί της παρ.1 του άρθρου 7 του Α.Ν. 2344/40. 

Η απόφαση αυτή μαζί με την Έκθεση της Επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Αθήνα, 6 Αυγούστου 2002 

Με εντολή Υφυπουργού 
Ο Γενικάς Διευθυντής 
Δημ. Περιουσίας και Εθνικών Κληρ/των 
ΣΠΥΡΟΣ I. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΕΠΑΝΑΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 
(Αρθρου 100 Π.Δ. 284/1988) 

Γ ιατον επανακαθορισμό των ορίωντου αιγιαλού κοίτης 
παραλίας στην περιοχή «ΑΓΙΑ ΕΡΜΙΟΝΗ» κοινότητας Θυ- 
μιανών. Δήμου Αγ. Μηνά, Νήσου Χίου, του Νομού Χίου. 

Στη Χίο σήμερα 18 Δεκεμβρίου 2001 οι υπογεγραμμένοι: 

1. Τσούρος Νικόλαος - Εφοριακός ΠΕ/Α’ Αναπληρωτής 
Προϊστάμενος της Κτηματικής Υπηρεσίας Δημοσίου του 
Νομού Χίου, ως Πρόεδρος. 

2. Δημητράκη Λεμονιά - Τοπογράφος Μηχανικός ΠΕ/Δ’ 
υπάλληλος της Κτηματικής Υπηρεσίας Δημοσίου Νομού 
Χίου, ως μέλος. 

3. Χρόνης Αναστάσιος - Πλοίαρχος Λ.Σ. - Κεντρικός Λι¬ 
μενάρχης Χίου με νόμιμο αναπληρωτή του τον Πρέκα Δη- 


μήτριο Αντιπλοίαρχος Λ.Σ., ως μέλος, αποτελούντες την 
επιτροπή καθορισμού των ορίων Αιγιαλού - Παραλίας, δυ¬ 
νάμει του άρθρου 74 του Π .Δ. 636/77, ορισθέντες δια της 
υπ’ αριθ. Πρωτ.643/8 Μαρτίου 2000 απάφασηςτου Προϊ¬ 
σταμένου της Οικονομικής Επιθεώρησης Βορείου Αιγαί¬ 
ου του Υπουργείου Οικονομικών, συγκλιθείσα ύστερα α¬ 
πό πρόσκληση του Προέδρου της Επιτροπής, μεταβήκα¬ 
με στηνπροαναφερθείσαπεριοχή στις 3 Οκτωβρίου 2001 
διενεργώντας κοινή αυτοψία, μετά των αρμοδίων μηχανι¬ 
κών της Υδρογραφικής Υπηρεσίας. 

Λαβάντες υπάψιν 

1. Την με αριθμό 119/2000 απόφαση του Δημοτικού 
Συμβουλίου, Δήμου Αγ. Μηνά, την με αριθ. Πρωτ. (ει- 
σερχ.) 859/1.9.2000 προσφυγή - αίτηση των α) Δήμος Αγ. 
Μηνά, β) Ιερά Ναό Αγ. Ερμιόνης και γ) των κατοίκων Αγ. 
Ερμιόνης, το με αριθ. Πρωτ. 11.9.00 αίτημα του συλλόγου 
Θυμιανουσών Αττικής, το με αριθ. Πρωτ. 1024445/1906/ 
Β0010/16.4.01 έγγραφο του Υπουργείου Οικονομικών 
Γ εν. Δ/νση Δημ. Περιουσίας και εθνικών Κληρ/των Τμήμα 
Β’ και το με αριθ. Πρωτ. (εισερχ.) 291/14.3.01 τηλεαντι- 
γράφημα του ΓΕΝ Υδρογραφική Υπηρεσία ΠΝ, με τα ο¬ 
ποία, ζητείται ο επανακαθορισμός των ορίων αιγιαλού - 
παραλίας στην ανωτέρω περιοχή. 

2. Το από Δεκέμβριο 1998 Τοπογραφικό Διάγραμμα του 
Δημήτρη Ζαφειρούλη Διπλ. Τοπογράφου μηχανικού με Α- 
ριθ. Μητρώου 39453, με κλίμακα 1/500, το οποίο ενημε¬ 
ρώθηκε από τον Ιωάννη Μονιό Πολιτικό Μηχανικό Τ.Ε., 
συμβασιούχο μηχανικό του Δήμου Αγ. Μηνά και ελέγχθη¬ 
κε για την ακρίβεια της αποτύπωσης στις 3 Οκτωβρίου 
2001 απά τη Δημητράκη Λεμονιά - Τοπογράφο μηχανικά 
ΠΕ/Δ’ υπάλληλο της Κτηματικής Υπηρεσίας Δημοσίου και 
θεωρήθηκε στις 18 Δεκεμβρίου 2001 απά την Δημητράκη 
Λεμονιά - Τοπογράφο μηχανικό της Κτηματικής Υπηρε¬ 
σίας Δημοσίου Ν. Χίου, όπως το άρθρο 20 του Ν. 719/77 
και το με αριθ. Πρωτ. 1121409/35/1 / 24-1-2000 έγγραφο 
της Γ εν. Δ/νσης Δ.Π. και Εθνικών Κληρ/των - Δ/νση Τεχνι¬ 
κών Υπηρεσιών και Στέγασης του Υπουργείου Οικονομι¬ 
κών ορίζει. 

3. Τις διατάξεις του Α.Ν. 2344/40 άπως αυτάς τροπο¬ 
ποιήθηκε και ισχύει σήμερα. 

4. Την αντίληψη που σχηματίσαμε απά την επιτόπια με¬ 
τάβασή μας περί του πλάτους της βρεχάμενης ζώνης της 
ξηράς και των λοιπών συναφών στοιχείων ήτοι: 

Α) Περιγραφή μορφολογίας εδάφους: Η περιοχή είναι 
βραχώδης στο μεγαλύτερο μήκος της ακτογραμμής με 
ψαμιτική σύσταση καιημιπεδινή στονοικισμά. Η κλίση του 
εδάφους είναι μεγάλη. Η πολύχρονη διάβρωση του ψαμί- 
τη έχει δημιουργήσει αμμώδη ακτή πολύ μικρού πλάτους. 
Η βλάστηση που υπάρχει περιλαμβάνει καλωπιστικά δέ¬ 
ντρα (αλμυρίκια) και ελάχιστους θάμνους. 

Υπάρχουν κτίσματα σε όλο το μήκος της υπό επανακα¬ 
θορισμό περιοχής, τα οποία, σύμφωνα με μαρτυρίες υφί- 
στανται από το 1910, για την εξυπηρέτηση των ψαράδων 
του οικισμού, που μαζί μετοντουρισμά αποτελούντην κύ¬ 
ρια πηγή εσόδων των κατοίκων της περιοχής. 

Β) Κατάστασηακτής: Η κατάσταση της ακτής είναι βρα¬ 
χώδης με διαβρώσεις περιορισμένου χαρακτήρα. 

Γ) Κατάσταση θαλάσσιου γώρου: Ο θαλάσσιος χώρος 
έχει βάθος της τάξης των 3-4 μέτρων για απόσταση 50-60 
μέτρα από την ακτή, μετά βαθαίνει στα 11 μέτρα και φτά¬ 
νει στο βάθος των 24-27 μέτρων. 

Η σύστασή του είναι βραχώδης άμοια με την κατάστα¬ 
ση της ακτής. 

Ύφαλοι και ξέρες: Δεν υπάρχουν. 

Το ανάπτυγμα του πελάγους είναι μικρό εξ αιτίας του 
προσανατολισμού και της θέσης της περιοχής και συγκε¬ 
κριμένα η περιοχή βρίσκεται στο πιο στενό σημείο της Χί¬ 
ου, όπως φαίνεται και στο χάρτη που σας επισυνάπτουμε, 
οπότε και δεν επηρεάζεται από υψηλούς κυματισμούς α¬ 
νοιχτού πελάγους. 

Αυτό τεκμηριώνεται και από την τεχνική μελέτη του Δι- 
πλ. Πολιτικού Μηχανικού Ν. Κεφαλούκου με θέμα «Υπο¬ 
λογισμός αναρριχόμενου κύματος στην περιοχή Αγ. Ερ- 
μιόνη», σύμφωνα με την οποία το μέγιστο ύψος που ανε¬ 
βαίνει το κύμα από κατάσταση ηρεμίας, είναι 55 εκατ., με 
αποτέλεσμα να μην καλύπτει τα σπίτια, αλλά μόνο τμήμα 
των αυλώντους. Τηνπαραπάνω μελέτη σας την επισυνά¬ 
πτουμε. 

Δ) Παλίρροιες: Δεν παρατηρούνται. Τα θαλάσσια ρεύ¬ 
ματα που υπάρχουν έχουν διεύθυνση από Νότο προς 
Βορρά και έχουν μικρή ένταση της τάξης των 0,5 μίλι/ώ¬ 
ρα. 

Ε) Επικρατούσες καιρικές συνθήκες: Επικρατούν οι ί¬ 
διες καιρικές συνθήκες που επικρατούν σε όλο το Β.Α. Αι¬ 
γαίο. Οι επικρατούντες άνεμοι έχουν Β.Α. διεύθυνση και η 
έντασή τους δεν ξεπερνά τα 8 άβαυίοΓίε που όμως συγκε¬ 
κριμένα στην υπό χάραξη περιοχή σπάει στα 6 άβαυίοάε, 
εξαιτίαςτης μορφολογίας της ακτής (ύπαρξη μικρών φυ¬ 
σικών κόλπων). 

Η υπό χάραξη περιοχή είναι επίσης εκτεθειμένη στους 
Ν.Α. ανέμους (Σορόκος), η ένταση των οποίων δεν ξεπερ¬ 
νά τα 7 άβαυίοΓΐε. 

Το ύψος του κύματος είναι μέτριο, εξαιτίαςτου μικρού 
αναπτύγματος του πελάγους. 

5. Τους τίτλους ιδιοκτησίας των ιδιοκτησιών, που βρί¬ 
σκονται σε όλο το μήκος της υπό επαναχάραξης περιο¬ 
χής, οι οποίοι έχουν σταλεί στο ΓΕΝ από το Δήμαρχο της 
περιοχής από τον Φεβρουάριο 2001 -05-21 

6. Το με αριθ. Πρωτ. 1097814/9832/Β0010/8.11.2000 
έγγραφο του Υπουργείου Οικονομικών, με το οποίο κοι¬ 
νοποιείται η 571/2000 γνωμοδότηση του Ν.Σ.Κ. περί δυ¬ 
νατότητας δημιουργίας ή μη παραλίας. 


7. Το γεγονός ότι ο οικισμός προϋφίσταται του 1923, 
σύμφωνα με το αριθ. Πρωτ. 2625/4.9.00 έγγραφο του 
Τμήματος Πολεοδομίας και Περιβάλλοντος Νομαρχια¬ 
κής Αυτοδιοίκησης Χίου. 

8. Το γεγονός ότι αν περιληφθούν στη ζώνη της παρα¬ 
λίας, τα υφιστάμενα κτίσματα θα καταστραφεί ένας πα¬ 
ραλιακός νησιώτικος οικισμός. 

9. Το γεγονός ότι εάν περιληφθούν στη ζώνη της παρα¬ 
λίας τα υφιστάμενα κτίσματα ταυ οικισμού που έχειχαρα- 
κτηρισθεί οικισμός προϋφυστάμενος του 1923 θα δημι- 
ουργηθείένα κοινωνικό πρόβλημα στην περιοχή, χωρίς ό¬ 
μως, ούτε την επίτευξη κοινωφελούς έργου, αφού η 
πρόσβαση προς τον αιγιαλό γίνεται από τους κάθετους - 
στον ήδη υπάρχοντα κατά μήκος δρόμο - δρόμους, όπως 
φαίνεται και από το Τοπογραφικό, ούτε και ουσιαστικό ό¬ 
φελος για το Δημόσιο. 

10. Το με αρθ. Φ. 544.5/798/01/Αριθ. Σχ. 1305/ 
22.10.2001 έγραφοτου ΓΕΝ. 

11. Το με αρθ. Φ. 544.5/154/02/Αριθ. Σχ. 380/21.3.2002 
έγραφοτου ΓΕΝ. 

Εν όψει των προαναφερθέντων η Επιτροπή, αποφασί¬ 
ζει: 

1. Καθορίζει επί του προαναφερθέντος Τυπογραφικού 
Διαγράμματος. 

Την οριογραμμή Αιγιαλού με κόκκινη συνεχή πολυγωνι¬ 
κή γραμμή 1,2, 3.41,42 της οποίας οι κορυφές εξα¬ 

σφαλίζονται με ορθογώνιες συντεταγμένες από το Κρατι¬ 
κό Τ ριγωνομετρικό Δίκτυο. 

2. Η Επιτροπή έκρινε ότι δεν απαιτείται δημιουργία ζώ¬ 
νης παραλίας, γιατί εξυπηρετούνται οι σκοποί της παρα¬ 
γράφου 1 του άρθρου 7 του Α. Ν. 2344/40 και είναι σύμ¬ 
φωνη με την 571/2000 γνωμοδόυηση του Ν. Σ.Κ. 

Ο Πρόεδρος Τα Μέλη 

ΑΕΜΟΝΙΑ Π. ΔΗΜΗΤΡΑΚΗ 
ΝΙΚΟΣ ΤΣΟΥΡΟΣ ΔΗΜ. ΠΡΕΚΑΣ 

ΓΙΑΝΗΗΣ Α. ΜΟΝίυι 


Αριθ. Οίκ. 3261/Φτροπ/02 (2) 

Τρρπρπρίηση του εγκεκριμένου ρυμοτομικού (^εδίου 
στο Ο.Τ. 52 της Κοινότητας Δροσιάς Ν. Αττικής με το 
χαρακτηρισμό τμήματος αυτού από κοινωφελή σε οι¬ 
κοδομήσιμο χώρο. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπ’ όψη: 

1. Το Ν. 2503/1997 (ΦΕΚ 107Α/30.5.1997) «Διοίκηση, 
Οργάνωση, Στελέχωση της Περιφέρειας κ.λ.π.». 

2 ΤοΝ. 1577 / 1 985 «Γενικός Οικοδομικός Κανονισμός», 
όπως ισχύει μετά το Ν.2831/2000 (ΦΕΚ 140 Α). 

3. Τα άρθρα 152 & 6, 154 και 161 του από 14/27.7.1999 
Π.Δ. «Κώδικας Βασικής Πολεοδομικής Νομοθεσίας» 
(ΦΕΚ 580 Δ). 

4. Την με αρ. 75724/1151/30.12.1983 (ΦΕΚ 767Β/ 
30.12.1983) Κοινή Απόφαση Υπουργών Προεδρίας της Κυ- 
βερνήσεως και ΧΟΠ «Κωδικοποίηση τροποποίηση και συ¬ 
μπλήρωση των Συλλογικών Οργάνων γνωμοδοτικής και α¬ 
ποφασιστικής αρμοδιότητας του Υπ. ΧΟΠ σε ενιαίο κείμενο». 

5. Την με αριθ. 11383/20.3.2000 απόφασή μας περί «Συ¬ 
γκρότησης Περιφερειακού Συμβουλίου Χωροταξίας Οικι¬ 
σμού και Περιβάλλοντος (Περ. ΣΧΟΠ της Περιφέρειας 
Αττικής», όπως τροποποιήθηκε και συμπληρώθηκε με τις 
υπ’ αριθ 27112/30.6.2000, 46931/30.10.2000, 18591/ 
3.4.2001, 46320/11.9.2001 και 11944/28.2.2002 αποφά¬ 
σεις μας. 

6 α) Την υπ’ αριθ. 21770/Π-497/30.8.1990 (ΦΕΚ 461Δ/ 
1990) απόφαση του Νομάρχη Ανατολικής Αττικής της ο¬ 
ποίας έγινε επανάληψη, σε εφαρμογή του άρθρου 4 του 
Ν. 1975/91 (ΦΕΚ 184Α/1991), με την υπ’ αριθ. 34932/Π 
1120/3Μ2-1992 (ΦΕΚ 1391Δ/1992) όμοια απόφαση ανα¬ 
θεώρησης του εγκεκριμένου σχεδίου της κοινότητας 
Δροσιάς. 

β) Την υπ’ αριθ. 7186/754/99 (ΦΕΚ 480Δ/24.6.1999) α¬ 
πόφαση του Νομάρχη Ανατολικής Αττικής Τροποποίηση 
του ρυμοτομικού σχεδίου Δροσιάς Αττικής στα Ο.Τ. 52 
και Ο.Τ. 53, που ακυρώθηκε με την απόφαση Σ.τ.Ε. 
1271/2002. 

7. Την με αριθ. 19/2001 απόφαση του Κοινοτικού Συμ¬ 
βουλίου της Κοινότητας Δροσιάς (Συνεδρίαση 6/2001, 
θέμα 1°). 


8. Την υπ’ αριθ. πρωτ. Π ΕΧΩ 774/Φ. Τροπ/2001 εισήγη¬ 
ση της Δ/νσης ΠΕΧΩ Περιφέρειας Αττικής και την ΠΕΧΩ 
1862/Φ Τροπ/2002 συμπληρωματική της. 

9. Τις γνωμοδοτήσεις του Περιφερειακού ΣΧΟΠ Αττι¬ 
κής, που διατυπώθηκαν στην Τ πράξη της 7^^ συνεδρία¬ 
σής του στις 4.4.2002 και την 1πράξη της 9'''= συνεδρία¬ 
σής του στις 16.5.2002. 

10 Το γεγονός ότι: (α) ο αρμόδιος φορέας Γενική Γραμ- 
ματεία Αθλητισμού γνωμοδοτεί με το υπ’ αριθ 23353/01 
έγγραφό του ότι δε θα προχωρήσει στην απόκτηση του 
συγκεκριμένου οικοπέδου στο Ο.Τ. 52 της Κοινότητας 
Δροσιάς που έχει χαρακτηριστεί ως χώρος αθλοπαιδιών, 
β) η κοινότητα γενικά και αόριστα στην επικαιροποιημένη 
απόφαση 19/2001 αναφέρεται για χρήση αθλοπαιδιών 
χωρίς όμως συγκεκριμένη πρόταση και απαιτούμενα σχέ¬ 
δια, παρά το γεγονός ότι έχει παρέλθει ικανό χρονικό διά¬ 
στημα και θα μπορούσε να έχει προβεί στις απαραίτητες 
ενέργειες για την υλοποίηση αυτού του στόχου. 

11. Το γεγονός ότι με την παρούσα απόφαση δεν προ- 
καλείται επιβάρυνση του κρατικού προύπολογισμού ή αυ¬ 
τού του ΟΤΑ., αποφασίζουμε: 

Εγκρίνεται η τροποποίηση του εγκεκριμένου με την 
34932/Π 1120/1992 απόφαση του Νομάρχη Ανατολικής 
Αττικής ρυμοτομικού σχεδίου κοινότητας Δροσιάς σε 
τμήμα του Ο.Τ. 52, μετά την ακύρωση από το Σ.τ.Ε. της 
7186/754/99 απόφασης όπως αυτή απεικονίζεται στο συ¬ 
νημμένο στην παρούσα απόσπασμα ρυμοτομικού δια¬ 
γράμματος σε κλίμακα 1:500 θεωρημένο από την Προί- 
σταμένη της Δ/νσης ΠΕΧΩ. Η τροποποίηση αυτή συνί- 
σταται στον αποχαρακτηρισμό τμήματος του ως άνω Ο.Τ. 
από χώρο αθλοπαιδιών σε χώρο οικοδομήσιμο. 

Η ισχύς της απόφασης αυτής αρχίζει από την ημέρα 
που δημοσιεύεται στο ΦΕΚ. 

Κατά της απόφασης αυτής επιτρέπεται προσφυγή στον 
Υπ. ΠΕ.ΧΩ ΔΕ. σε 30 μέρες από τη δημοσίευσή της. 

Η απόφαση αυτής να δημοσιευθεί στην εφημερίδα της 
Κυβερνήσεως. 

Αθήνα, 21 Αυγούστου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΙβχόοίΙ ρυμμοτομ(ίΛθ 6-χ.άο Δροίίά^, 

ΤροηοΛοιιΐοΜ ρυμυιομικοϋ οχίδΙου Δροοιάς Ο.Τ. 32 
I Με χον αποχαρακτηρισμό τμήματος του ΟΤ. 52 οπό χώρο 
Αθλοπαιδιών αε οικοδομήσιμο χώρο. 



«ίιΐηουνο,^ϋ*· 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 





